runetrust/blame-folketinget-dk huggingface dataset:
Karsten Lauritzen (V), 2018-11-20:
Som jeg også tror enkelte ordførere var inde på, er det, der udfordrer os i Danmark på skatteområdet, jo, at vi af historiske årsager – fordi vi har ønsket et stort velfærdssamfund og haft mange udgifter for at finansiere det – har lagt skatter og afgifter på alverdens ting.
Claus Larsen-Jensen (S), 2000-08-24:
Og derfor er spørgsmålet både til hr. Aage Frandsen og til hr. Jes Lunde: Når vi nu skal opfylde reglerne, når vi nu skal have os dækket ind af de andre, hvad er så begrundelsen for, at vi ikke også høster gevinsten ved det? Jeg vil også svare hr. Aage Frandsen, når det gælder spørgsmålet om grænseoverskridende problemer: Hvad er det største grænseoverskridende problem?
Kim Behnke (FRI), 2000-03-30:
Derfor er der behov for at få det beløb ændret, og spørgsmålet er: Hvis vi under udvalgsarbejdet kan godtgøre, at det, det koster at købe ABS-bremser til en motorcykel, er mere end det beløb, der bliver givet godtgørelse for, vil Det Radikale Venstre så være med til at ændre beløbet, så det passer til udgiften til ABS-bremser?
Morten Messerschmidt (DF), 2020-05-19:
For jeg har ganske megen affektion tilovers for det SF, der var omkring 1991, og jeg kan faktisk sige, at hr. Holger K. Nielsen i mit barndomshjem var lidt af en helt – det gjaldt jo i forhold til Maastrichttraktaten osv. – og hvis det også gælder i forhold til et forslag, der måtte være fremsat for at sikre Folketingets styrke og muskel over for den udøvende magt, så glæder det mig kun, og jeg vil meget se frem til, om vi i udvalget kan finde hinanden på det her område.
Frank Aaen (EL), 2014-09-09:
Når nu vi nærlæser finansloven og kan se, at der er en meget stram økonomisk politik på minus 0,4 i finanseffekt, når vi også kan læse, at centrale grupper, dem mellem 30 og 50, i virkeligheden ikke har nogen egentlig fremgang i beskæftigelsen, og når man kan måle sig frem til en lille fremgang i beskæftigelsen, skyldes det, at studerende arbejder mere, end de gjorde før.
Poul Nyrup Rasmussen (S), 2000-03-15:
Når det så er sagt, kan jeg sige, at det samarbejde, vi har i Europa, er jo et samarbejde mellem suveræne nationer, der af egen fri vilje har valgt, frivilligt for Danmarks vedkommende gennem folkeafstemninger, at afgive noget af vores selvbestemmelse til Fællesskabet for at få løst nogle problemer, vi ikke selv kan løse alene, men kun i et samarbejde med andre, og i selve den natur, som samarbejdet har, ligger der selvfølgelig, at ethvert land kan træffe beslutning om at træde ud igen.
Karin Nødgaard (DF), 2016-04-08:
Jeg vil sige, at i forhandlingsforløbet om det specifikke indhold af lovforslagene og også i de mange forhandlinger, vi havde partierne imellem – også da vi kom til satspuljeforhandlingerne, vil jeg så sige – var det faktisk ikke det udtryk, vi brugte.
Joachim B. Olsen (LA), 2016-03-15:
Altså, det kan ikke være sådan, at vi den ene dag hylder den danske arbejdsmarkedsmodel og siger, at løn- og arbejdsforhold er noget, der aftales mellem arbejdsmarkedets parter, og så den næste dag siger, at det da godt kan være, at man har aftalt en løn, men at man kan få lige så meget på kontanthjælp.
Ulla Tørnæs (V), 2020-06-17:
Det er muligt, at det lige var min uopmærksomhed, der er årsag til, at jeg ikke helt fangede, om ministeren simpelt hen på regeringens vegne erkender, at det grænseregime, som man indførte, da man lukkede grænsen, skulle man sådan set have rådført sig med Det Udenrigspolitiske Nævn om.
Trine Pertou Mach (EL), 2023-04-27:
Det er så værd at notere sig, at fagbevægelsen – og nu citerer jeg – bemærker en ubalance, som ligger i, at arbejdsgivere kan få fuldt skattefradrag for hele deres kontingent til en arbejdsgiverforening, og derfor foreslår fagbevægelsen faktisk i høringssvarene, at man mindsker denne ubalance, og at man øger tilskyndelsen til organiseringen til gavn for den danske model og samfundet generelt, og de har et konkret forslag til, hvordan man ændrer på det.
Nick Hækkerup (S), 2020-12-11:
Men det, jeg kan sige, er, at sådan som reglerne er lavet, med at der skal være tale om en lejr, at den skal være permanent og den skal være utryghedsskabende, vil der være nogle af de tilfælde, som man så ramt i starten, og som alle synes ikke var det, der var meningen, ikke vil kunne opstå mere.
Søren Krarup (DF), 2008-04-09:
Blot et ord, vil jeg sige til hr. Kim Andersen, som ordet værdighed antyder jo straks den ramme, det hele skal presses ind under, og det vil sige, at det jo dermed også er som med den tidligere formulering om, at vi kan risikere at afsende et signal; det er jo et vidnesbyrd om, at man allerede ligger under for en frygt, som betyder, at debatten i dette land ikke længere er fri.
Ole Birk Olesen (LA), 2012-09-13:
Hvis man vitterlig har en ambition om, at danskerne skal betale mindre i skat af deres arbejdsindsats – både fordi man synes, det er fair, og fordi man mener, det er nyttigt for økonomien – så må man jo også gøre det, i stedet for blot at have det i munden.
Nadeem Farooq (RV), 2013-01-11:
Så jeg mener, at selv om vi begge bekender os til, at der skal være en markedsplads og fri bevægelighed, og at varer er, som varer nu er, altså som de bliver efterspurgt og handlet, så er energi ikke bare et nationaløkonomisk, men også et geopolitisk og et sikkerhedsmæssigt element i hele kalibreringen af vores samfund.
Bjarne Laustsen (S), 2005-03-29:
Det er klart, at ministeren har travlt med at redegøre for ting, fra da jeg var en ung dreng i 1981, men jeg spurgte jo til det høringssvar, der var fra Dansk Sygeplejeråd, der siger – uanset hvis skyld det er – at i hele undervisningsministerens regeringstid, den anden regering må man så sige, vil der mangle sygeplejersker, og der vil komme til at mangle i fremtiden.
Else Theill Sørensen (KF), 2003-12-11:
Vi synes, det er en god måde at sikre på, at unge ikke har let adgang til tobak og alkohol. Nu har vi talt meget om alkohol i det foregående, men jeg vil så godt sige om tobakken, at der kan jeg slet ikke finde nogen sunde eller gavnlige virkninger på noget som helst sted, hvor man dog kan sige, at et enkelt glas rødvin eller en enkelt øl måske ikke er skadeligt - nu skal vi ikke komme ind på, hvad det kan føre til - men cigaretrygning synes jeg tit for de helt unge simpelt hen handler om, at det er sjovt at prøve, og så gør kammeraterne det, og så bliver det sådan ved, og så opdager de lige pludselig, at det er svært at holde op.
Kasper Sand Kjær (S), 2021-03-16:
Jeg har egentlig den grundlæggende indstilling, at lad dog sangskatten og al den historie og al den kultur, den rummer, udvikle sig i samklang med dem, som synger fra den, og lad os lade være med at gøre det til et politisk spørgsmål, hvilke sange der er med i en sangbog eller ej.
Fatma Øktem (V), 2012-05-02:
Det, som jeg spurgte om, var egentlig, om ministeren syntes, det var i orden, at der kom en lovregulering fra EU på området, og der kunne jeg godt tænke mig at høre, hvad der er ministerens holdning til det, altså om ministeren mener, det er i orden, at der kommer en lovregulering fra EU.
Aase D. Madsen (DF), 2000-11-28:
, men ministeren har nu tilsyneladende taget lokalplanen for erstatningsarealerne, altså Nordre Eng, og er gået ind i lokalplanlægningen. Jeg vil da gerne vide, om det var, fordi den socialdemokratiske borgmester derude ikke ønskede at lokalplanlægge, som ministeren ønskede det, og så gik ministeren ind.
Anne Grete Holmsgaard (SF), 2006-01-19:
Tidsmæssigt er det måske ikke så sandsynligt, men synes hr. Frank Aaen så, at man ligesom skal skrive ind i det her, at så skal man fuldstændig forfra med Rumænien og Bulgarien, eller hvad er det, hr. Frank Aaen er ude efter?
Tina Petersen (DF), 2011-03-30:
Bekymrer det ikke ministeren, at Svendborg Kommune har fået halveret antallet af borgere, som får tildelt førtidspension, og er ministeren enig i, at det store fald i tildelte førtidspensioner kunne tyde på, at Svendborg Kommune måske ikke agerer i overensstemmelse med reglerne og undlader at give førtidspension til syge borgere, som egentlig er berettigede hertil – set i lyset af, at ingen andre kommuner kan præstere tilsvarende resultater?
Peter Skaarup (DF), 2003-04-08:
Selv om vi selvfølgelig går ind for åbenhed og det ønske, der kan være om en parlamentarisk debat om tingene, så har der for os at se været stillet mange spørgsmål og givet mange svar i Finansudvalget, og det burde være grund nok til, at man kunne træffe en beslutning.
Henrik Møller (S), 2021-05-17:
Jeg må sige, at jeg også er enig med ministeren i, at det måske er lidt svært at kunne sådan helt i tilstrækkelig grad se, at der er en påvisning af behovet for at udvide den ordning, vi har, yderligere, men vi kan som sagt måske tage en snak omkring det her efterfølgende.
Mike Villa Fonseca (M), 2023-10-11:
Så for det andet er jeg glad for, at vi i fremtiden tilgodeser ikke kun de mere, og jeg tillader mig som en ung mand at sige gammeldags og mere traditionelle medier, men at vi nu også kigger på, at de mere moderne måder, hvorpå unge mennesker i dag også får deres nyheder, f.eks. via podcasts og videoer, i fremtiden også kan komme med i supplementsordningen .
Kristian Thulesen Dahl (DF), 2000-10-05:
Må jeg ikke i den forbindelse sige, at Dansk Folkeparti ikke ønsker sådan et kompetencekatalog indskrevet i EU-traktaten, fordi den jo lige præcis derfor vil få karakter af en egentlig forfatningstraktat, som jeg selvfølgelig forstår at føderalister også er meget varme på.
Karsten Lauritzen (V), 2011-12-16:
Vi er enige med hr. Martin Henriksen i ganske meget af det, der bliver sagt, men det er jo justitsministeren, der bestemmer, om der skal stilles ændringsforslag til det her lovforslag i dag, og det er justitsministeren, der frarøver mindretallet den demokratiske mulighed for at stille et ændringsforslag og vise, at det ikke ønsker at tildele en person, som kan være til fare for rigets sikkerhed, statsborgerskab.
Jeppe Bruus (S), 2020-04-24:
Men der er lidt et efterslæb i forhold til de personer, vi har snakket om igennem de senere år, og der har det her lovforslag så til formål dels at skærpe straffene for terrorbestemmelserne over for personer, som enten begår terror eller tilslutter sig de her organisationer eller rejser ind i et konfliktområde, uden at det er lovligt.
Karina Lorentzen Dehnhardt (SF), 2023-03-21:
Og en manglende opdatering af straffeloven på det her område vil, i hvert fald ifølge Amnesty, betyde, at man skal straffe krigsforbrydere efter de almindelige bestemmelser for, hvad kan man sige, hverdagsforbrydelser, som man f.eks. kalder det, efter paragraffen om drab, hærværk, kidnapning osv.
Svend Auken (S), 2003-12-19:
Vi har stillet mange spørgsmål og fået mange svar, det indrømmer jeg blankt, men den uafhængige granskning af de økonomiske konsekvenser har vi aldrig fået, og det stiller jo yderligere det lange sigt i aftalen og den lange binding af Folketinget i et grelt lys.
Keld Albrechtsen (EL), 1997-12-04:
Det er jo sådan - jeg tror, det var hr. Ove Fich, der også tidligere gjorde opmærksom på det - at Danmark har en sag liggende om miljøgarantien, hvor vi endnu ikke har fået svar, og så længe vi ikke har fået svar, lever jo da miljøgarantien i den sag.
Nicolai Wammen (S), 2004-12-09:
Derfor vil Socialdemokraterne over de næste 4 år investere op mod 2,5 mia. kr. af nye penge i en bedre folkeskole – penge, som er helt nødvendige, hvis vi skal renovere bygninger, efteruddanne lærere, skaffe ordentlige undervisningsmaterialer, knække den negative sociale arv og skabe en god integration.
Marlene Harpsøe (DF), 2009-03-27:
Som jeg også tidligere har sagt i min ordførertale, mener Dansk Folkeparti, at deltagelse i konfliktråd netop kan være et godt supplement til en straffesag, og det ville være positivt, hvis det var, at gerningsmanden rent faktisk angrede sine handlinger og gerne ville gøre det godt igen.
John Dyrby (S), 2006-11-29:
Betyder det så, at man vil køre de to regelsæt, der i virkeligheden findes, nemlig et for direktører og et for ansatte, som ministeren selv var inde på, sammen til ét regelsæt, så det samme regelsæt gælder, uanset om man er direktør eller ansat, således at man i virkeligheden får en helt bestemt markedspris, uanset hvilket ansættelsesforhold man så i øvrigt har?
Mikkel Bjørn (DF), 2025-04-25:
Jeg tror, man kunne finde en hel perlerække af eksempler på partier, der igennem tiden har siddet i regering, hvor der har været en eller anden mediesag om en eller anden, der måske ikke lige fik tildelt sin indfødsret på det tidspunkt, hvor personen ønskede det, og hvor regeringspartierne så er gået ud og har sagt: Det vil vi gerne gøre noget for at hjælpe med; vi vil gerne hjælpe den her person med at få dansk statsborgerskab.
Rasmus Helveg Petersen (RV), 2018-11-09:
Vi mener også, at der i reglerne for arbejdsløshedsforsikring skal tages større hensyn til personer, der nærmer sig pensionsalderen, fordi man sagtens kan forestille sig, at der vil være folk, der har en øget risiko for ledighed, når de kommer højt op i alderen, men endnu ikke har nået pensionsalderen.
Karen Hækkerup (S), 2009-01-23:
Jeg har bare den holdning, at hvis vi skal have en vellykket integration, er det, vi skal kæmpe for sådan set, at religion kommer til at fylde mindre i det offentlige rum, at vi ikke som borgere kommer til at opleve, at religion er noget, der skiller os ad, men at religion langt hen ad vejen bliver et spørgsmål, som man har i folks privatsfære, hvorimod når man er i den offentlige sfære, så skal religion fylde mindre, fordi alternativet er, at der eventuelt kunne opstå konflikter.
Lars Løkke Rasmussen (V), 2017-01-31:
Og den vil vise, hvad vi har at gøre godt med til at indfri de ambitioner, som jeg langt hen ad vejen tror vi har kollektivt, om at investere mere i infrastruktur, at fremtidssikre Danmark til en digitaliseringsdagsorden etc., og hvor meget mere vi kan skabe, hvis vi tør justere nogle ting.
Charlotte Antonsen (V), 2004-03-30:
Det nye irske formandskab har så i mellemtiden sonderet terrænet, og i slutningen af sidste uge stod det klart, at man nu vil forsøge at gå videre med at tilendebringe forhandlingerne om en ny forfatningstraktat. Målet for det irske formandskab er, at forhandlingerne skal afsluttes inden udgangen af juni, så det er en aktuel debat, vi nu tager fat på.
Johanne Schmidt-Nielsen (EL), 2011-01-14:
Indledningsvis vil jeg sige i forbindelse med hr. Karsten Lauritzens bemærkning om, at man selvfølgelig overholder konventionerne, at det er lidt svært at tage den udmelding seriøst i en situation, hvor vi ved at man systematisk har overtrådt børnekonventionen og konventionen om beskyttelse af statsløse ved at give ulovligt afslag på statsløse børns og unges ansøgninger om statsborgerskab.
Martin Henriksen (DF), 2008-12-03:
Tilfældet er rent faktisk, at man har fastholdt et tilskud fra staten, mens Lærerstandens Brandforsikring og Danmarks Lærerforening, som ellers hver gang, lejligheden er der, beskylder regeringen og også Dansk Folkeparti for ikke at have forståelse for folkeskolens historie, for ikke at respektere folkeskolens kultur, pædagogik osv., og som her har en enestående lejlighed til netop at gøre opmærksom på nogle af de ting i folkeskolen, trækker deres støtte.
Julie Rademacher (S), 2010-04-28:
Jeg er glad for, at ministeren nu har den tilgang til sms-fyringer, som jeg hermed hører hun har, og jeg håber også, at vi i højere grad får gjort mere i forhold til de langtidsledige og i forhold til den helt specifikke situation, man står i i Sydjylland, med det meget store antal afskedigelser ved de store firmaer. Til slut kan jeg jo spørge ministeren, om hun mener, at hun har mere at sige i den sag.
Kristen Touborg (SF), 2008-04-03:
Nu har vi jo haft en del spørgsmål og debat omkring det at dele lovforslaget i to, og jeg skal kun bruge tid på det ved at sige, at jeg mener, at man bør være meget opmærksom på, at hvis et stort mindretal ønsker en sådan deling, skal man tage det op til meget nøje overvejelse, for det er altså den sædvanlige fremgangsmåde.
Sjúrður Skaale (JF), 2023-11-07:
For at vende tilbage til den nye strategi, som jeg tydeligvis er meget glad for, står der noget om »den kamp om indflydelse, som udspiller sig globalt«, og det påvises, at Kina og Rusland forsøger at øge deres indflydelse i mange lande, og så står der: »... med tilbud om investeringer, samarbejde og støtte, ofte rettet direkte mod lokale eliter, hvormed de søger at præge landenes udenrigspolitiske orientering«.
Lars Boje Mathiesen (BP), 2025-10-21:
Vi kunne ændre det med det samme, og det er jo tudetosset, at vi tillader udenlandske kriminelle, som – undskyld udtrykket – pisser på Danmark ved at begå kriminalitet her og siger, at de efter 6 år er velkomne tilbage, hvor de så kan fortsætte deres kriminelle løbebane.
Lars Løkke Rasmussen (V), 2003-12-05:
Lad os beslutte det i Folketinget - i øvrigt dagen efter, at samme fru Line Barfod har udsendt et telegram, der handler om hele det finansielle grundlag for Lægemiddelstyrelsen, for her har vi en Lægemiddelstyrelse, som vistnok bare sidder og gummistempler medicin og er ligeglad med, om den virker.
Jeppe Kofod (S), 2020-01-08:
Således har landet siden 2015 modtaget mere end 2 mia. euro i støtte til håndtering af migrationsstrømmene, og situationen i Grækenland afspejler desværre tydeligt manglerne i det nuværende asylsystem og behovet for at etablere et nyt sæt spilleregler.
Poul Nyrup Rasmussen (S), 2000-02-09:
Det fremgår jo af de spørgsmål, der allerede er stillet, at denne aktion, der nu er foretaget, er en aktion, er en fælles holdning blandt 13 europæiske lande, medlemmer af EU, plus Norge, i realiteten 14 europæiske lande, samt Israel, USA, og så i virkeligheden også med klar tilkendegivelse fra FN's generalsekretær. Man kan naturligvis ikke afsværge, at en situation kan opstå i fremtiden, men jeg ser ikke umiddelbart for mig situationer, der kan sammenlignes med den østrigske situation og Jörg Haiders udtalelser.
Jeppe Mikkelsen (RV), 2013-02-06:
Hvad angår det konkrete dokument – jeg har ikke set det endnu – som jeg kan forstå at fru Gitte Lillelund Bechs partikollega har modtaget fra en grønlandsk embedsmand: Jeg skal ikke gøre mig klog på, om det er den præcedens, som er gældende eller ej, men det viser måske, at vi skal diskutere den præcedens, og det vil jeg meget gerne opfordre til at vi gør, f.eks. i Grønlandsudvalget.
Marianne Jelved (RV), 1997-11-14:
og hr. Bruno Jerup, som var inde på, at forslaget er et skridt i den rigtige retning, men ikke omfattende nok efter de to partiers opfattelse: Regeringen har ingen intentioner om at lade dette forslag omfatte individuelle private ordninger, for det ville medføre en kolossal ændring i de forhold, vi har nu.
Henriette Kjær (KF), 2003-01-22:
Så vil jeg godt lige rette en misforståelse til citat, for det sagde jeg også i går: Jeg synes, det er demagogisk at sige, at jeg meldte ud, at vi skulle lave en plan for business med bukserne på, som det hedder, det, som hr. Villy Søvndal nævnte i sit spørgsmål og refererede til i går. Jeg har ikke udtalt mig om den sag.
Flemming Møller Mortensen (S), 2019-04-24:
Hertil kender ordføreren jo også godt den socialdemokratiske holdning, og her er det jo en spændende kombination af, at vi gerne vil have, at vi skal være en grøn førernation, og at vi i høj grad skal tage ansvar for verden omkring os, så vi ikke blot i vores iver efter at leve godt og forbruge godt i dag belaster klima, miljø og natur.
Ingrid Rasmussen (S), 1999-11-04:
Men jeg vil nu gerne knytte et par bemærkninger til loven ved denne førstebehandling. Der har gennem årene været en del elevoptag, og der er i første halvdel af 1999 foretaget en evaluering, ligesom lovudkastet sammen med evalueringsrapporten har været sendt til høring hos de berørte parter.
Kamal Qureshi (SF), 2009-02-04:
Det andet er: Har Københavns Politi taget skridt til selv at meddele den holdning, som Københavns Politis ledelse har, om, hvordan man professionelt gebærder sig ved demonstrationer og andre offentlige arbejdsopgaver, som Københavns Politi har, længere nede i korpset?
Finn Sørensen (EL), 2016-03-18:
Derfor er jeg også glad for, at det ser ud til, at et enigt Folketing i dag kan enes om at pålægge regeringen at arbejde aktivt for at bevare de forhold – og så citerer jeg fra vores fælles forslag til vedtagelse – » ... der er en forudsætning for fortsat udvikling og produktion af dansk audiovisuelt indhold«, som det så præcist hedder i forslaget til vedtagelse.
Trine Pertou Mach (EL), 2026-02-25:
En sikkerhedsekspert fra USA og tidligere rådgiver for to amerikanske præsidenter sagde sidste år, at hun faktisk opfatter atomtruslen nu som meget større og mere alvorlig, end den var under den kolde krig, som ellers er den periode, hvor vi taler om at atomtruslen var aktuel.
Hanne Severinsen (V), 1998-10-22:
Men i uddannelsessystemet har der været en tendens til at se anderledes på det og mene, at man nok skulle lære tingene hen ad vejen. I Venstre vil vi meget gerne have vendt om på hele den indstilling, så vi som sagt får højnet hele ambitionsniveauet, og derfor er vi også meget optaget af at få oprettet et nationalt kvalitetsinstitut, der kan sørge for en evaluering af uddannelserne bredt i hele uddannelsessystemet og se dem i en sammenhæng, for der er virkelig brug for, at denne sammenhæng kommer ind i billedet.
Kristian Bøgsted (DD), 2023-09-07:
Mener ordføreren ikke, det er en smule småligt, at man ikke længere vil give en støtte til Skoleskibet Georg Stage, så de kan sejle to togter om året og få unge mennesker ud til en uddannelse, der virkelig bliver efterspurgt derude, ofte også unge mennesker, der måske har haft lidt problemer?
Mette Frederiksen (S), 2012-05-08:
Vi har også skærpet indsatsen i forhold til kontrollen, og vi har skærpet indsatsen i forhold til cabotagekørsel, som er et rigtig, rigtig stort problem, hvor vi nu både kontrollerer mere på motorvejene i forhold til den ulovlige lastbilkørsel og også ved, at vi har hævet bødestørrelserne.
Poul Nødgaard (DF), 1997-11-26:
I øvrigt kan jeg sige til ministeren - det er så stadig væk ikke hans bord - at der vist ikke er et eneste byrådsmedlem i Danmark og sikkert heller ikke indenrigsministeren, men måske nogle enkelte embedsmænd, der kan forklare, hvordan hele det bloktilskudssystem er skruet sammen.
Jane Heitmann (V), 2017-12-07:
Derudover har vi jo også i satspuljeregi aftalt et nyt, styrket tilsyn til plejehjemmene og i fællesskab sluttet op om en helt ny plejehjemsportal, som skal give vores ældre bedre mulighed for at vælge rigtigt, når man enten er alene eller ens pårørende skal vælge ens sidste hjem.
Frode Sørensen (S), 2001-01-12:
Så til slut skal jeg blot sige, at med hensyn til katalysatorerne, som jeg også sagde, er det selvfølgelig meget positivt, hvis vi kan få det på plads, og jeg er da indstillet på og er positiv over for den del af forslaget, hvis vi har mulighed for at gå foran og fremskynde denne udvikling.
Frank Aaen (EL), 2010-12-16:
Man er helt åbenlyst ude i et raid, der går ud på, at dankortet skal udkonkurreres og vi i stedet for alle sammen skal gå rundt med et eller andet udenlandsk betalingskort, alene af den grund, at bankerne kan tjene mere på betalingskortene, end de kan på dankortet.
Jesper Petersen (S), 2016-05-19:
Men en måde at sørge for, at der er en viden om, hvad det er for forhandlinger, der foregår, kan jo altså være at sørge for, at udviklingsorganisationer på en mere systematisk måde end den, ministeren har praktiseret indtil nu, bliver orienteret om påbegyndelse af forhandlinger om sådanne aftaler.
Lisbeth Bech Poulsen (SF), 2017-12-22:
Det her er en politisk anekdote om, hvordan man kan overkomme så gruelig meget for at sejre til sidst, og når vi i centrumvenstre har en lang række seje kvindelige formænd, og vi har også en mand i Radikale Venstre, og han er også god – det skal ikke være sådan – håber jeg selvfølgelig, at vi så får et regeringsskifte til næste år.
Line Barfod (EL), 2010-05-31:
Eller mener man, at hvis kommunen står med nogle børn i skolen, som den kan se virkelig har behov for at få minimumstimetallet – som den jo også skal give dem efter lovgivningen – må den sige: Nej desværre, vi skal overholde det, regeringen har krævet økonomisk, så vi kan ikke leve op til lovgivningen?